cyanic-selkie/wikianc huggingface dataset:
பி. காயத்ரி கிருட்டிணன்
'''பி. காயத்ரி கிருட்டிணன்' (B. Gayathri Krishnan'') இந்தியாவின் தமிழ்நாடு மாநிலத்திலுள்ள திருவாரூர் மாவட்டத்தின் ஆட்சித் தலைவராக 2021 ஆம் ஆண்டு முதல் பணியாற்றி வருகிறார். கேரளாவைச் சேர்ந்த இவர் பத்தாம் வகுப்பு வரை திருவனந்தபுரத்திலுள்ள நிர்மலா பவன் ஆங்கில வழி மேல்நிலைப் பள்ளியிலும் மேல்நிலைக் கல்வியை திருவனந்தபுரத்தின் மையப்பகுதியான பூஜாப்புராவிலுள்ள புனித மேரி குடியிருப்பு மத்தியப்பள்ளியிலும் கல்வி கற்றார். கணிப்பொறி அறிவியல் பாடத்திலான பொறியியல் பட்டத்தை திருவனந்தபுரத்திலுள்ள மார் பசேலியோசு பொறியியல் மற்றும் தொழில்நுட்பக் கல்லூரியில் 2002 ஆம் ஆண்டு முதல் 2006 ஆம் ஆண்டு வரையிலான காலத்தில் படித்து பெற்றார். திருமணம் செய்து கொண்டு வெளிநாட்டிற்குச் சென்ற இவர் ஒரு குழந்தைக்குத் தாயான பின்னர்தான் இந்திய ஆட்சிப் பணி தேர்வில் வெற்றி பெற வேண்டும் என்ற முனைப்போடு தயாரிக்கத் தொடங்கினார்.
தனது முதல் முயற்சியிலேயே அனைத்திந்திய அளவில் 433 ஆவது இடம்பிடித்து இந்திய ஆட்சிப்பணி தேர்வில் காயத்ரி கிருட்டிணன் வெற்றி பெற்றார். தன்னுடைய இரண்டாவது முயற்சியில் 37 ஆவது இடத்தைப் பிடித்தார். இந்திய ஆட்சிப் பணியின் 2013 ஆம் ஆண்டு தொகுதி நபர்களில் ஒருவராக இவரும் மாவட்ட ஆட்சித்தலைவர் நிலையில் பொள்ளாச்சி நகரத்தில் துணை ஆட்சியராக பணி நியமனம் செய்யப்பட்டார். மக்களிடம் நெருங்கிப் பழகினார். சாலை அமைக்கும் திட்டத்திற்காக மரங்களை வெட்டாமல் அப்படியே இடமற்றம் செய்யும் முறையை ஊக்குவித்தார். பின்னர் கோவையில் வணிக வரித்துறையில் (மாநில வரிகள்) மாவட்ட இணை ஆணையராக நியமிக்கப்பட்டார். மாவட்ட இணை ஆணையராகவும் இவர் கொரோனா நோய்த்தொற்றுக் காலத்தில் சிறப்பாகச் செயல்பட்டார். தற்போது மாறுதலின் பேரில் திருவாரூர் மாவட்ட ஆட்சியராகத் தொடர்ந்து பணியாற்றுகிறார்.
அரசு அதிகாரிகள் வாரத்திற்கு ஒருமுறை பொது போக்குவரத்தை பயன்படுத்தினால் சுற்றுச்சூழல் மாசுபாடு தவிர்க்கப்படும் என்றும் பொதுமக்களுக்கு விழிப்புணர்வும் ஏற்படும் என்றும் மாசுக்கட்டுப்பாட்டு வாரியத் தலைவர் ஓர் அறிக்கையில் கூறினார். இதை நடைமுறைப்படுத்தும் வகையில் திருவாரூர் மாவட்ட ஆட்சியர் காயத்ரி கிருட்டிணன் ஒருநாள் தனது மிதிவண்டியை மிதித்தவாறு ஆட்சியர் அலுவலகம் வந்தார். வாரத்திற்கு ஒருமுறையோ அல்லது இருமுறையோ இதேபோன்று பொதுமக்களும் அரசு அதிகாரிகளும் எரிபொருள் இல்லாத வாகனம் மற்றும் பொதுபோக்குவரத்தை பயன்படுத்துமாறு வேண்டுகோளும் விடுத்தார்.
புற இணைப்புகள்
பகுப்பு:இந்திய ஆட்சிப் பணி அலுவலர்கள் பகுப்பு:வாழும் நபர்கள்
ஏமாங்கி
ஏமாங்கி அல்லது ஹேமாங்கி இராகம் கருநாடக இசையில் பயன்படும் இராகங்களில் ஒன்றாகும். இது 54வது மேளகர்த்தா இராகமும், "பிரம்ம" என்று அழைக்கப்படும் 9வது சக்கரத்தின் 6வது இராகமுமாகிய விஷ்வம்பரியின் ஜன்னிய இராகம் ஆகும்.
இலக்கணம்
thumb|right|250px|ஹேமாங்கி சுரங்கள் C யிலிருந்து தொடக்கம்
இந்த இராகத்தில் சட்ஜம் (ச), சுத்த ரிசபம் (ரி1), அந்தர காந்தாரம் (க3), பிரதி மத்திமம் (ம2), ஷட்சுருதி தைவதம் (த3) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:
இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 5 சுரங்களும் அவரோகணத்தில் 5 சுரங்களும் உள்ளன. இதனால் இதை "ஔடவ" இராகம் என்பர்.
இவற்றையும் பார்க்கவும்
பகுப்பு:விஷ்வம்பரியின் ஜன்னிய இராகங்கள்
லேனா செட்டியார்
லேனா செட்டியார் (Lena Chettiar) (எஸ்.எம். லெட்சுமன் செட்டியார்) செட்டிநாட்டிலிருந்து வந்த ஒரு இந்தியத் திரைப்பட தயாரிப்பாளர். இவர் தமிழ் திரைப்படை துறையில் தனது படைப்புகளுக்காகப் பெயர் பெற்றவர்.
தொழில்
எஸ். எம். லெட்சுமன் செட்டியார் செட்டிநாட்டில் உள்ள நாட்டுக்கோட்டை நகரத்தார் குலத்தைச் சேர்ந்தவர். தனது வாழ்க்கையின் ஆரம்பத்தில், லேனா தென் தமிழ் பகுதிகளில் நாடகங்களை நடத்துவதில் பெயர் பெற்றவர். மேலும் இவர் பயன்படுத்தப்பட்ட வாகன வியாபாரி ஆவார். இவர் தமிழில் வாகனங்ளைப் பற்றி துண்டுச்சீட்டுகளை வெளியிட்ட முதல் நபராவார். மேடை நடிகர் எம்.கே. தியாகராஜா பாகவதரை திரைப்படங்கள் தயாரிக்க அறிவுறுத்தினார். பாகவதரின் முதல் படம் பவளக்கொடி, இந்தியாவின் தமிழ் பேசும் பகுதிகளிலும், இலங்கையிலும் நன்றாக ஓடியது. இத்திரைப்படம் லேனாவினை திரைப்பட தயாரிப்பாளராக அறிமுகம் செய்தது. பவளக்கொடி வெளியான உடனேயே, லேனா தனது சொந்த தயாரிப்பு நிறுவனமான கிருஷ்ணா பிக்சர்ஸ் நிறுவனத்தினை தொடங்கினார். இந்நிறுவனமே பி. கண்ணம்பாவினை தமிழுக்கு அறிமுகம் செய்தது.
மேற்கோள்கள்
பகுப்பு:தமிழ்த் திரைப்படக் கதை, திரைக்கதை, வசன எழுத்தாளர்கள் பகுப்பு:தமிழ்த் திரைப்படத் தயாரிப்பாளர்கள் பகுப்பு:தமிழ்த் திரைப்பட இயக்குநர்கள் பகுப்பு:தமிழ்நாட்டுத் திரைக்கதை எழுத்தாளர்கள் பகுப்பு:தமிழ்நாட்டுத் திரைப்பட இயக்குனர்கள்
ஜர்ணா தாரா சௌத்ரி
thumb|250px|ஜர்ணா தாரா சௌத்ரி ஜர்ணா தாரா சௌத்ரி (Jharna Dhara Chowdhury, 15 அக்டோபர் 1938 – 27 சூன் 2019) கிழக்கு வங்காளச் சமூக சேவையாளர். காந்திய வழியில் சமூக மேம்பாட்டிற்காக தன் வாழ்வை முழுமையாக அர்ப்பணித்தவர். சுமார் 25,000 ஏழைக் குடும்பங்களுக்கு வாழ்வாதாரங்களை அமைத்துக் கொடுத்து அவர்களுக்கு வளமான வாழ்வை உறுதி செய்தவர். ஜமன்லால் பஜாஜ் அமைப்பு, 'இந்தியாவிற்கு அப்பாலுள்ள இந்தியரல்லாத சிறந்த காந்தியவாதி' என்ற வகையில் 1998 ஆம் ஆண்டு இவருக்கு விருது வழங்கி சிறப்பித்துள்ளது. 2010 ஆம் ஆண்டு மேற்கு வங்க ஆளுநரால் இந்திய அரசு வழங்கும் காந்தி புரஸ்கார் விருது பெற்றவர்.
இளமை
1936 ஆம் ஆண்டில் வங்காளத்தில் உள்ள லக்ஷ்மிபூர் அருகே ஓர் கிராமத்தில் ஜர்ணா தாரா சௌத்ரி பிறந்தார். 1946-47 ஆம் ஆண்டுகளில் வெடித்த நவகாளிப் படுகொலையின் போது எழுந்த கலவரங்கள், எட்டு வயதுச் சிறுமியாக இருந்த ஜர்ணா சௌத்ரியின் மனதில் ஆழமான காயங்களை ஏற்படுத்தின. கலவரத்தில் ஜர்ணாவின் பூர்வீக வீடும் கொளுத்தப்பட்டது. எனவே அவர்கள் குடும்பத்தோடு அருகில் உள்ள அஸ்ஸாமிற்கு இடம்பெயர்ந்தார்கள். வங்காளம் இயல்பு நிலைக்குத் திரும்பிய பின்னரே அவர்கள் ஊருக்குத் திரும்பினார்கள்.
பல்ஜ் சண்டை
பல்ஜ் சண்டை (Battle of the Bulge) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு சண்டை. இது ஆர்டென் தாக்குதல் (Ardennes Offensive) மற்றும் வான் ரன்ட்ஸ்டெட் தாக்குதல் (Von Rundstedt Offensive) என்றும் அறியப்படுகிறது. டிசம்பர் 16, 1944 - ஜனவரி 25, 1945 காலகட்டத்தில் நடந்த இத்தாக்குதல் மேற்குப் போர்முனையில் நாசி ஜெர்மனி மேற்கொண்ட இறுதி முக்கிய தாக்குதல் முயற்சியாகும். இத்தாக்குதலில் ஜெர்மானியப்படைகள் ஆண்ட்வெர்ப் துறைமுகத்தைக் கைப்பற்றி நேச நாட்டுப்படைகளை இரு பிளவுகளாகப் பிரிக்க முயன்று தோற்றன.
1944ன் இறுதியில் மேற்கு ஐரோப்பாவின் பெரும் பகுதிகளை நேசநாட்டுப் படைகள் ஜெர்மனியின் ஆக்கிரமிப்பிலிருந்து விடுவித்துவிட்டன. அடுத்து ஜெர்மனியின் பிரதேசங்களைத் தாக்கும் முயற்சி தொடங்கியது. கிழக்குப் போர்முனையிலும் சோவியத் யூனியனின் படைகள் ஜெர்மானியப்படைகளை முறியடித்து வேகமாக முன்னேறி வந்தன. இருமுனைப் போரில் வெகு காலம் தாக்குப்பிடிக்க முடியாதென்பதை உணர்ந்த ஹிட்லர் மேற்குப் போர் முனையில் வேகமாக போரை முடிக்க விரும்பினார். மேற்கத்திய நேச நாடுகள் போரை நிறுத்தி அமைதிப் பேச்சுவார்த்தைக்கு வரவேண்டுமெனில் அவர்களுக்குப் போர்களத்தில் ஒரு பெரும் தோல்வியைக் கொடுக்க வேண்டுமென்று உணர்ந்தார். இதற்காக பல்ஜ் சண்டைக்கான திட்டம் வகுக்கப்பட்டது.
ஆர்டென் பகுதியில் தாக்கி நேசநாட்டுப் படைநிலைகளை இரண்டாகப் பிளந்து, ஆண்ட்வெர்ப் துறைமுகத்தைக் கைப்பற்ற வேண்டும். பின்னர் வடக்கு நோக்கி திரும்பி சுற்றி வளைக்கப்பட்ட நான்கு நேசநாட்டு ஆர்மிகளை அழிக்க வேண்டும். இவையே பல்ஜ் சண்டையில் ஜெர்மனியின் இலக்குகள். இவற்றை நிறைவேற்றிவிட்டால், சோர்வடைந்த மேற்கத்திய நாடுகள் போர் போதுமென்று அமைதிப் பேச்சுவார்த்தைக்கு வந்து விடுவார்கள் என்பது ஜெர்மானிய மேல்நிலை உத்தியாளர்களின் கணிப்பு. இதற்கான ஆயத்தங்கள் மிக ரகசியமாக மேற்கொள்ளப்பட்டன. டிசம்பர் 16ல் தொடங்கிய தாக்குதல் மேற்கத்தியப் படைகளை பெரும் அதிர்ச்சிக்கு உள்ளாக்கியது. நேசநாட்டு உளவுத்துறைகள் இப்படி ஒரு தாக்குதல் நிகழும் என்று எச்சரித்திருந்தாலும், தளபதிகள் அதனைப் பொருட்படுத்தாமலிருந்தனர். பனிக்காலத்தில் வானிலை மோசமாக இருந்ததால் நேசநாட்டு வான்படைகள் தங்கள் பலத்தை ஜெர்மானியத் தரைப்படைகள் மீது பிரயோகிக்க முடியவில்லை. ஆரம்பத்தில் ஜெர்மானியப் படைகள் நேசநாட்டு பாதுகாவல் நிலைகளை முறியடித்து வேகமாக முன்னேறின. ஆனால் முக்கிய இலக்கான பாஸ்டோன் நகரை அவைகளால் கைப்பற்ற முடியவில்லை. அவசரமாக போர்முனைக்கு அனுப்பப்பட்ட புதிய நேசநாட்டுத் துணைப்படைகளின் எதிர்த்தாக்குதல், வானிலை சீரடைந்ததால் தொடங்கிய நேசநாட்டு வான்படைத் தாக்குதல் போன்ற காரணங்களால் விரைவில் ஜெர்மானிய முன்னேற்றம் தடைபட்டு அறவே நின்று போனது. 1945 ஜனவரி மாத இறுதிக்குள் ஜெர்மானியர் இச்சண்டையில் கைப்பற்றிய பகுதிகள் அனைத்தும் மீண்டும் நேசநாடுகள் வசமாகின.
மேற்குப் போர்முனையில் ஜெர்மனி மேற்கொண்ட இறுதிப் பெரும் தாக்குதல் இதுவே. இத்தாக்குதலில் ஜெர்மானியப்படைகளுக்கு ஏற்பட்ட பெரும் இழப்புகள் (சுமார் 1,00,000) மேற்குப் போர்முனையின் முக்கியப் படைப்பிரிவுகள் அனைத்தையும் வெகுவாக பலவீனப்படுத்தி விட்டன. மிஞ்சிய படைப்பிரிவுகள் சிக்ஃபிரைட் கோட்டிற்குப் பின் வாங்கின. அமெரிக்கப் படைகளுக்கு இச்சண்டையே இரண்டாம் உலகப்போரில் மிகப்பெரியதும், அதிக அளவில் இழப்புகளை (சுமார் 89,000) ஏற்படுத்திய சண்டையுமாக அமைந்தது. “பல்ஜ்” என்ற ஆங்கில சொல்லுக்கு வீக்கம் என்று பொருள். வரைபடங்களில் நேச நாட்டு படைநிலைகளின் ஊடாக ஜெர்மானியப் படைகளின் முன்னேற்றம் ஒரு வீக்கம் போல காட்சியளித்ததால், மேற்கத்திய ஊடகங்கள் இதனை பல்ஜ் சண்டை என்று அழைக்கத் தொடங்கினர். பிற்காலத்தில் இந்தப் பெயரே நிலைத்து விட்டது.
பின்புலம்
1944 ஜூன் மாதம் ஓவர்லார்ட் நடவடிக்கையின் மூலம் நேசநாட்டுப் படைகள் நான்கு ஆண்டுகளாக ஜெர்மனியால் ஆக்கிரமிக்கப்பட்டிருந்த மேற்கு ஐரோப்பாவைத் தாக்கின. அடுத்த சில மாதங்களில் பிரான்சு, பெல்ஜியம், நெதர்லாந்து போன்ற நாடுகளின் பெரும் பகுதிகள் ஜெர்மானிய ஆக்கிரமிப்பிலிருந்து விடுவிக்கப்பட்டன. நேச நாட்டுத் தளபதிகள் எதிர்பார்த்ததை விட வேகமாக அவர்களது படைகள் முன்னேறியதால் அவற்றுக்கு தளவாடங்களை அனுப்புவதில் பெரும் சிக்கல் ஏற்பட்டது. ஆங்கிலக் கால்வாயில் பல துறைமுகங்கள் ஜெர்மானியர் வசமிருந்ததால் சரக்குப் போக்குவரத்து மந்தமாகவே இருந்தது. ஆண்ட்வெர்ப் மற்றும் மார்சே துறைமுகங்கள் கைப்பற்றப்பட்ட போதும் கூட தளவாடப் போக்குவரத்து மந்தமாகவே இருந்தது. இதனால் 1944ன் இறுதியில் மேற்குப் போர்முனையில் கீழ்நிலை உத்தியளவில் இழுபறி நிலை உருவானது. நெச நாட்டுப் படைகள் ஜெர்மனியின் உள்பிரதேசங்களைத் தாக்கத் தொடங்கியிருந்தாலும் அடுத்த பெரும் தாக்குதல் எங்கு நிகழ்ம் என்பது முடிவாகாமல் இருந்தது.
செப்டம்பர் மாதம் இத்தாக்குதலுக்கான திட்டமிடும்பணி தொடங்கியது. அமெரிக்கப் படைகளுக்கு போர்த்திறன் குறைவு என்று ஹிட்லர் கருதியால், ஆர்டென் காட்டுப் பகுதியில் பலவீனமாக இருந்த அமெரிக்கப் படைநிலைகளைத் தாக்கி ஊடுருவது என்று முடிவானது. இதன் மூலம் ஆண்ட்வெர்ப் துறைமுகத்தைக் கைப்பற்றி, நேசநாட்டு படைநிலைகளை இரண்டாகப் பிளக்க வேண்டுமென்பது திட்டத்தின் குறிக்கோள். பின்னர் வடக்கு நோக்கி திரும்பி இரண்டுள் ஒரு பிரிவை சுற்றி வளைத்து அதனை அழித்து விடலாம் என்று ஜெர்மானியப் போர்த்தலைமையகம் திட்டமிட்டது. வடக்குப் பிரிவிலுள்ள நான்கு நேச நாட்டு ஆர்மிகளை அழித்துவிட்டால், தோல்வியால் துவண்ட மேற்கத்திய நாடுகள் அமைதிப் பேச்சு வார்த்தைக்கு இணங்கிவிடுவார்கள் என்பது அவர்களது கணக்கு. thumb|right|300px|ஆர்டென் காடுகளில் ஜெர்மானிய வீரர்கள் பல்ஜ் தாக்குதலுக்கான ஆயத்தங்கள் மிக ரகசியமாக மேற்கொள்ளப்பட்டன. இத்தாக்குதலுக்கு 45 டிவிசன்கள் தேவைப்பட்டாலும், ஆள் பற்றாக்குறையால் 30 டிவிசன்களை மட்டுமே ஜெர்மனியால் இதற்கு பயன்படுத்த முடிந்தது. இவை நான்கு ஆர்மிகளாகப் பிரிக்கப்பட்டிருந்தன. இத்தாக்குதலின் தலைமை தளபதிகளாக ஃபீல்டு மார்ஷல்கள் வால்டர் மோடல் மற்றும் கெர்ட் வான் ரண்ட்ஸ்டெட் ஆகிய இருவரும் நியமிக்கப்பட்டன. தாக்குதல் முழுமையாக வெற்றி பெற நான்கு விஷயங்கள் தேவைப்பட்டன: 1) நேச நாட்டுப் படைகளுக்கு தாக்குதல் முழு அதிர்ச்சியாக அமைய வேண்டும் 2) நேசநாட்டு வான்படைகள் எதிர்த்தாக்குதல் நடத்தாமலிருக்க வானிலை மோசமாக இருக்க வேண்டும் 4) வேகமான முன்னேற்றம் வேண்டும்; தாக்குதல் தொடங்கி நாலாம் நாள் மியூசே ஆற்றைக் கடந்து விட வேண்டும் 5)தாக்குதலுக்குத் தேவைப்படும் எரிபொருளை நேசநாட்டுப் படைகளிடமிருந்தே கைப்பற்றிக் கொள்ள வேண்டும்.
மேற்கில் ஒரு தாக்குதல் நிகழப்போகிறதென்று நேசநாட்டு உளவுத்துறை எச்சரித்தாலும், நேசநாட்டு தளபதிகள் அதனைப் பொருட்படுத்தவில்லை. ஒரு பெரும் தாக்குதலை நிகழ்த்தும் அளவுக்கு ஜெர்மனியிடம் படைபலம் கிடையாது என்று அவர்கள் மெத்தனமாக இருந்து விட்டனர். தாக்குதலுக்கு சாதகமான வானிலை டிசம்பர் மாத மத்தியில் உருவானதால், டிசம்பர் 19ம் தேதி தாக்குதல் தொடங்கியது. மேலும் கிழக்குப் போர்முனையில் சோவியத் படைகளின் குளிகாலத் தாக்குதல் டிசம்பர் 20ம் தேதி தொடங்கும் என்று ஜெர்மானிய உளவுத்துறை கணித்ததால், அதனைத் தாமதப்படுத்த பல்ஜ் தாக்குதலை அதற்கு ஒரு நாள் முன்னர் ஜெர்மானியத் தளபதிகள் தொடங்கினர்.
சண்டையின் போக்கு
right|thumb|250px|அமெரிக்க [[போர்க்கைதிகள்]] பல்ஜ் தாக்குதலுக்கு முன் ஏற்பாடாக ஜெர்மானிய அதிரடிப்படையினர் இரு நடவடிக்கைகளை மேற்கொண்டனர். ஓட்டோ ஸ்கொர்செனியின் தலைமையில் ஒரு குழுவினர் நேச நாட்டுப் படைவீரர்களைப் போல் வேடமிட்டு அமெரிக்கப் படைநிலைகளுக்குப் பின் பெரும் குழப்பத்தை விளைவித்தனர். அமெரிக்க மற்றும் பிரிட்டானிய வீரர்களின் சீருடைகளை அணிந்து கொண்டு அமெரிக்கப் படைநிலைகளை ஊடுருவி சாலை வழிகாட்டிகளை மாற்றிவிடுதல், போக்குவரத்து நெரிசல்களை உண்டாக்குதல், முக்கியமான பாலங்களைக் கைப்பற்றுதல் போன்ற வேலைகளைச் செய்தனர். இன்னொரு நடவடிக்கையில் மால்மெடியிலுள்ள முக்கிய பாலமொன்றை ஜெர்மானிய வான்குடை வீரர்கள் கைப்பற்ற முயன்றனர்.
right|thumb|200px|ஜெர்மானிய எந்திரத் துப்பாக்கி வீரர் டிசம்பர் 16, காலை 5.30 மணியளவில் பெரும் பீரங்கித் தாக்குதலுடன் பல்ஜ் சண்டை ஆரம்பமாகியது. களத்தின் வடபகுதியில் ஜெனரல் செப்ப் டைட்ரிக் தலைமையிலான 6வது எஸ். எஸ் பான்சர் (கவச) ஆர்மி லீஜ் நகரை நோக்கி முன்னேறத் தொடங்கியது. மத்தியில் வான் மாண்ட்டூஃபலின் தலைமையிலான 5வது பான்சர் ஆர்மி பாஸ்டோன் நகரை நோக்கியும் தெற்கில் எரிக் பிராண்டன்பெர்கரின் 7வது ஆர்மி லம்சம்பர்கை நோக்கியும் முன்னேறத் தொடங்கின. ஆரம்பத்தில் கடுமையான வானிலையும், அமெரிக்கப்படைகளில் நிலவிய குழப்பமும் ஜெர்மானியருக்குச் சாதகமாக அமைந்தன. இரு நாட்களுக்கு ஜெர்மானிய முன்னேற்றம் திட்டமிட்டபடி நடந்தது. ஆனால், நாட்கள் செல்லச் செல்ல, அமெரிக்க எதிர்ப்பு வலுக்கத் தொடங்கியது. சுதாரித்துக்கொண்ட நேசநாட்டுத் தளபதிகள் பல்ஜ் போர்முனைக்குப் புதிய இருப்புப் படைபிரிவுகளை அனுப்பத் தொடங்கினர். வடக்கில் டைட்ரிக்கின் படைகள் விரைவில் முடக்கப்பட்டன. மத்தியப் பகுதியில் மாண்டூஃபலின் படைகள் டிசம்பர் 21ல் சென் வித் நகரைக் கைப்பற்றின. அதே நாள் பாஸ்டோன் நகரை அடைந்து முற்றுகையிட்டன. பெல்ஜியத்தின் மேற்குப்பகுதிக்குச் செல்லும் சாலைகளின் சங்கமத்தில் பாஸ்டோன் இருந்ததால், பல்ஜ் தாக்குதலின் வெற்றிக்கு அதனைக் கைப்பற்றுவது மிக அவசியமாக இருந்தது. ஆனால் பாஸ்டோன் நகரில் இருந்த அமெரிக்க 101வது வான்குடை டிவிசனின் படைவீரர்கள் நகரம் ஜெர்மானியர் வசமாகாமல் காப்பாற்றிவிட்டனர். வடக்கிலும் மத்தியிலும் போலல்லாமல் தெற்குக் களத்தில் ஜெர்மானியப்படைகள் சிறிது தூரம் மட்டுமே முன்னேற முடிந்தது. இக்காலகட்டத்தில் முன்னேறிய ஜெர்மானியப் படைகள் மால்மெடி என்னும் இடத்தில் சரணடைந்த அமெரிக்கப் போர்க்கைதிகளை படுகொலை செய்தன.
thumb|left|250px|[[எஸ். எஸ் படையினரால் கொல்லப்பட்ட பெல்ஜியப் பொதுமக்கள்]] டிசம்பர் 23ம் தேதி நேசநாட்டு எதிர்த்தாக்குதல் ஆரம்பமாகியது. வானிலை சீராகத்தொடங்கியதால், தரையில் முடங்கியிருந்த நேசநாட்டு வான்படைகள் ஜெர்மானியப் படைகளைத் தாக்கத் தொடங்கின. டிசம்பர் 24ம் தேதி ஜெர்மானியப் படைகளின் முன்னேற்றம் அறவே தடைபட்டது. திட்டமிட்டபடி மியூசே ஆற்றை அவைகளால் அடையமுடியவில்லை. ஜனவரி 1ம் தேதி இழந்த வேகத்தை மீண்டும் பெற ஜெர்மானியப் படைகள் மீண்டுமொரு ஒரு புதிய தாக்குதலைத் தொடங்கின. ஜெர்மானிய வான்படை லுஃப்ட்வாஃவே பெல்ஜியம், லக்சம்பர்க், நெதர்லாந்து நாடுகளிலுள்ள நேசநாட்டு வான்படைத் தளங்களைத் தாக்கியது. தரைப்படைகளும் புதிய தாக்குதலின் மூலம் இழுபறி நிலையை முடிவுக்குக் கொண்டுவர முயன்றன. ஆனால் அடுத்த சில நாட்களில் இத்தாக்குதல்கள் நேசநாட்டுப் படைகளால் முறியடிக்கப்பட்டன. அடுத்த சில வாரங்களில் ஜெர்மானியர்கள் கைப்பற்றியிருந்த பகுதிகள் அனைத்தும் நேசநாட்டுப் படைகளால் மீட்கப்பட்டன.
தாக்கம்
right|thumb|225px|அமெரிக்கப் போர்க்கைதி மேற்குப் போர்முனையில் ஜெர்மனி மேற்கொண்ட இறுதிப் பெரும் தாக்குதல் இதுவே. ஜெர்மனியால் இவ்வளவு பெரிய அளவில் ஒரு தாக்குதலை மேற்கொள்ள முடியாது என்று நினைத்திருந்த நேசநாட்டுத் தளபதிகளுக்கு இது அதிர்ச்சியாக அமைந்தது. இத்தாக்குதலில் ஜெர்மானியப் படைகளுக்கு ஏற்பட்ட பெரும் இழப்புகள் (சுமார் 1,00,000) மேற்குப் போர்முனையின் முக்கியப் படைப்பிரிவுகள் அனைத்தையும் வெகுவாக பலவீனப்படுத்தி விட்டன. மிஞ்சிய படைப்பிரிவுகள் சிக்ஃபிரைட் கோட்டிற்குப் பின் வாங்கின. இத்தாக்குதலால் ஜெர்மானிய இருப்புப்படைகள் கணிசமாகக் குறைந்துவிட்டன. லுஃப்ட்வாஃபேவின் இழப்புகளால் பின்வரும் மாதங்களில் நடந்த வான்போர்களில் அதனால் எந்த தாக்கத்தையும் ஏற்படுத்தமுடியவில்லை. ஜெர்மனியின் பலவீனத்தை பயன்படுத்திக்கொண்டு பெப்ரவரி மாத ஆரம்பத்தில் மேற்குப் போர்முனையெங்கும் மேற்கத்திய நேசநாடுகள் ஒரு பெரும் தாக்குதலைத் தொடங்கின. left|thumb|250px|பாஸ்டோன் நகரில் அமைந்துள்ள பல்ஜ் சண்டை நினைவுச்சின்னம் அமெரிக்கப் படைகளுக்கு இச்சண்டையே இரண்டாம் உலகப்போரில் மிகப்பெரியதும், அதிக அளவில் இழப்புகளை (சுமார் 89,000) ஏற்படுத்திய சண்டையுமாக அமைந்தது. இவற்றுள் சுமார் 19,000 பேர் போரில் கொல்லப்பட்டனர். ஜெர்மானியத் தரப்பில் சுமார் 90,000 (அதிகாரப்பூர்வமாக) இழப்புகள் ஏற்பட்டன. 1,500 பிரிட்டானிய வீரர்களும் இதில் கொல்லப்பட்டனர். பல்ஜ் சண்டையில் பிரிட்டானியத் தளபதி ஃபீல்டு மார்ஷல் பெர்னார்ட் மோண்ட்கோமரி நடந்து கொண்ட விதம் பிற நேச நாட்டு தளபதிகளிடையே பெரும் அதிருப்தியை ஏற்படுத்தியது. ஏற்கனவே அவர் பலமுறை அமெரிக்கத் தளபதிகளை அவமதிக்கும் வகையில் நடந்துகொண்டிருந்ததால், நேச நாட்டுப் போர்த்தலைமையகத்தில் சிறிது உட்பூசல் ஏற்பட்டது. இரண்டாம் உலகப்போர் முடியும்வரை இந்த நிலை நீடித்தது. பல்ஜ் சண்டையைப் பற்றி பல புத்தகங்களும், திரைப்படங்களும் வெளியாகியுள்ளன.
வெளி இணைப்புகள்
பகுப்பு:மேற்குப் போர்முனை (இரண்டாம் உலகப் போர்) பகுப்பு:1944 நிகழ்வுகள் பகுப்பு:1945 நிகழ்வுகள் பகுப்பு:செருமன் வரலாறு பகுப்பு:ஐக்கிய இராச்சியத்தின் வரலாறு
சாபி அப்டால்
டத்தோ ஸ்ரீ பாங்லிமா சாபி அப்டால் (ஆங்கிலம்; மலாய்: Mohd Shafie bin Apdal; சீனம்: 赛夫丁纳苏迪安; சாவி: محمد ساڤي بن أفضل; (பிறப்பு: 20 அக்டோபர் 1956) என்பவர் 2018 மே மாதம் முதல் 2020 செப்டம்பர் மாதம் வரை மலேசியா, சபா மாநிலத்தின் 15-ஆவது சபா முதலமைச்சர் பதவி வகித்தவர் ஆகும்.
சபா மாநிலத்தை மட்டும் அடிப்படையாகக் கொண்டு 2016 அக்டோபர் 17-ஆம் தேதி சபா பாரம்பரிய கட்சி (ஆங்கிலம்: Sabah Heritage Party மலாய்: Parti Warisan Sabah) எனும் கட்சியை சாபி அப்டால் உருவாக்கினார். அந்தக் கட்சியின் தலைவராக தலைமை தாங்கி வருகிறார்.
1995-ஆம் ஆண்டு ஏப்ரல் மாதத்தில் இருந்து சபா, செம்பூர்ணா மக்களவை தொகுதியின் (Semporna Federal Constituency) மலேசியநாடாளுமன்ற மக்களவை உறுப்பினராக (MP) பொறுப்பு வகிக்கும் இவர் மலேசிய அமைச்சரவையில் பல்வேறு அமைச்சுகளிலும் சாபி அப்டால் பணியாற்றியவர்.
பொது
மலேசிய நாடாளுமன்றம்; மலேசிய மாநிலங்களின் சட்டமன்றங்கள் ஆகியவற்றில் சாபி அப்டால் வகித்த பதவிகள்:
வாழ்க்கை வரலாறு
முகமது சாபி அப்டால் 1956-ஆம் ஆண்டு மலேசியா, சபா, செம்பூர்ணா மாவட்டம், செம்பூர்ணாவில் (Semporna) பஜாவு மக்கள் (Bajau) வம்சாவளி குடும்பத்தில் பிறந்தார். சபாவின் எட்டாவது முதலமைச்சராகவும்; அதன் முன்னாள் ஆளுநராகவும் இருந்த சக்காரான் தண்டாய் (Sakaran Dandai) என்பவரின் ஒன்றுவிட்ட மகன் (Nephew) ஆவார்.
சாபி அப்டால் தன் இடைநிலைக் கல்வியை கோலாலம்பூரில் உள்ள விக்டோரியா கல்விக் கழகத்தில் (Victoria Institution) முடித்தார். மேலும் தன் உயர்நிலைப் பள்ளிப் படிப்பை கோத்தா கினபாலுவில் உள்ள சபா கல்லூரியில் பயின்றார். பின்னர் லண்டன் வணிகக் கல்லூரியில் (London Business College) கப்பல் மேலாண்மைத் துறையில் பட்டயம் படிப்பைப் பெற்றார். 1992 இல், இங்கிலாந்தின் இசுடாபோர்ட்சயர் பல்கலைக்கழகத்தில் (Staffordshire University), பொருளாதாரத்தில் இளங்கலை பெற்றார்.
அரசியல்
சாபி அப்டால் தன் அரசியல் வாழ்க்கையை ஐக்கிய சபா தேசிய அமைப்பு கட்சியின் (USNO) மூலம் தொடங்கினார். அந்தக் கட்சி 1994-இல் கலைக்கப்பட்டது. அதன் பின்னர் சாபி அப்டால் அம்னோவில் இணைந்தார்.
1995-இல் அவர் செம்பூர்ணா (மக்களவை தொகுதி) (Semporna Federal Constituency) அம்னோ உறுப்பினராக மலேசிய நாடாளுமன்றத்திற்கு தேர்ந்து எடுக்கப்பட்டார்.
வெளி இணைப்புகள்
பகுப்பு:மலேசிய அரசியல்வாதிகள் பகுப்பு:மலேசியாவில் அரசியல் பகுப்பு:மலேசிய முசுலிம் அரசியல்வாதிகள்
அந்தோனியோ குத்தேரசு
அந்தோனியோ மானுவல் டி ஒலிவீரா குத்தேரசு (António Manuel de Oliveira Guterres GCL GCC (பிறப்பு 30 ஏப்ரல் 1949) ஐக்கிய நாடுகள் அவையின் ஒன்பதாவது பொதுச் செயலாளர் ஆவார். எட்டாவது பொதுச் செயலாளர் பான் கி மூன் ஒய்வு பெற்றவுடன் 2017 சனவரி ஒன்று முதல் அப்பொறுப்பை இவர் ஏற்றார். போர்த்துக்கேய அரசியல்வாதியும் பேராளரும் ஆவார்; 1995ஆம் ஆண்டு முதல் 2002 வரை போர்த்துக்கல்லின் பிரதமராக இருந்தவர். இவர் அக்டோபர் 5, 2016இல் ஐக்கிய நாடுகள் சபையின் பொதுச் செயலாளராகத் தேர்ந்தெடுக்கப்பட்டார்; சோசலிசக் கட்சிகளின் பன்னாட்டு அமைப்பிற்கு தலைவராகவும் இருந்துள்ளார். சூன் 2005 முதல் திசம்பர் 2015 வரை அகதிகளுக்கான ஐக்கிய நாடுகளின் ஆணையராகப் பணியாற்றினார்.
மேற்சான்றுகள்
பகுப்பு:ஐக்கிய நாடுகள் சபையின் பொதுச் செயலாளர்கள் பகுப்பு:போர்த்துக்கேய பிரதமர்கள் பகுப்பு:1949 பிறப்புகள் பகுப்பு:பொதுவுடமைவாதிகள் பகுப்பு:வாழும் நபர்கள்
நையாறு கடற்காயல்
நையாறு கடற்காயல் (Nai Aru Lagoon) என்பது இலங்கையின் வடமேற்குப் பகுதியான முல்லைத்தீவு மாவட்டத்தில் அமைந்துள்ள ஒரு கயவாய் கடற்காயல் ஆகும். இந்தக் கடற்காயலுக்கு முல்லைத்தீவு மாவட்டத்தில் உற்பத்தியாகும் நையாறு உட்பட பல சிறு ஆறுகளில் இருந்து நீர் வருகின்றது. இந்த கடற்காயலின் நீர் உவர் நீர் ஆகும். நையாறு கடற்காயற் பகுதி தென்னை, பனை மரங்களினாலும், அடர்ந்த காடுகளினாலும் சூழப்பட்டுள்ளது. இந்த நிலம் இறால் மீன்பிடிப்புக்காகவும், நெல் பயிரிடுவதற்காகவும் பயன்படுத்தப்படுகின்றது. இக்கடற்காயலில் அலையாத்திக் காடும், கடற்புல் பாத்திகளும் காணப்படுகின்றன. இங்குள்ள பகுதிகளுக்கு நீள் சிறகு கடற்பறவை, வாத்து, ஆலா போன்ற நீர்ப்பறவைகள் உட்பட மேலும் பலவகைக் கடற்கரைப் பறவைகளும் ஏராளமாக வருகின்றன.
மேற்கோள்கள்
பகுப்பு:முல்லைத்தீவு மாவட்டம் பகுப்பு:இலங்கையின் கடற்காயல்கள்
தொடர்ச்சியான தணிக்கை
தொடர்ச்சியான தணிக்கை அல்லது தொடர் தணிக்கை (Continuous auditing) தணிக்கை முறைகளுள் ஒன்று. ஒரு நிறுவனத்தின் நிதி நிலை மற்றும் கணக்குகள், அந்நிறுவனத்தின் ஊழியர்களால் தயாரிக்கப்பட்டு இயக்குனர் குழுவால் அங்கீகரிக்கப்படுகிறது. இதன் பிறகு, புறத் தணிக்கையாளர் ஒருவர், இக் கணக்குகளைச் சரி பார்த்து சான்றளிக்கிறார். புறத் தணிக்கையாளர், ஆண்டின் இறுதியில்தான் தமது பணியைத் தொடங்குகிறார்.இயக்குனர் குழு, கணக்குகளைத் தம்மிடம் ஒப்படைத்த பிறகு, மிகக் குறுகிய காலத்திற்குள் அவர் தமது பணியை முடிக்க வேண்டி இருக்கிறது. மேலும், சில நிறுவனங்களில் (வங்கி போன்றவை) தணிக்கையாளரின் சான்றளிப்பு உடனடியாகத் தேவைப்படுகிறது. அவசரமாக பணியை முடிப்பதால் தவறுகள் நிகழ வாய்ப்பு உள்ளது. இதைத் தவிர்ப்பதற்காகவே தொடர்ச்சியான தணிக்கை அறிமுகப் படுத்தப் பட்டது.இதன் படி, தணிக்கையாளர், ஆண்டின் தொடக்கத்தில் இருந்தே நிறுவனத்திற்கு வருகை புரிந்து கணக்குகளைச் சரி பார்க்கிறார். குறிப்பிட்ட இடைவெளிகளில் மீண்டும் மீண்டும் வந்து கணக்குகளைப் பரிசோதித்து விடுவதால், ஆண்டு இறுதியில் வேலையை விரைவாக முடிக்க முடிகிறது.
பகுப்பு:கணக்கியல்
மின்னேரியா தேசிய வனம்
மின்னேரியா தேசிய வனம் (Minneriya National Park) என்பது வடமத்திய மாகாணத்தில் உள்ள ஒரு தேசிய பூங்காவாகும். இப்பகுதி தேசிய வனமாக 12 ஆகத்து 1997 அன்று அறிவிக்கப்பட்டது. இதற்கு முன் இது வனவிலங்குகள் காப்பகம்என 1938 இல் அறிவிக்கப்பட்டிருந்தது. இங்குள்ள மின்னேரியாக்குளத்தின் வடிநிலம், சூழலில் காணப்படும் வனவிலங்குகள் என்பவற்றை பாதுகாப்பதற்கான அப்பிரதேசம் தேசிய வனமாக அறிவிக்கப்பட்டது. யானைகள் வரட்சியான காலத்தில் இங்கு உணவை உட்கொள்கின்றன.
வெளி இணைப்புகள்
பகுப்பு:இலங்கையின் தேசியப் பூங்காக்கள்
கொக்கு விளையாட்டு
thumb|111px|கொக்கு போல் நிற்றல் கொக்கு விளையாட்டு பட்டவர் கொக்கைப் போல் ஒருகாலில் நிற்க எல்லாரும் வினா-விடையாகப் பாடி மகிழும் விளையாட்டு.
எவ்வளவு நேரம் ஒற்றைக் காலால் நிற்கமுடியும் என்னும் திறனை அளவிடுவது. மற்றவர் வினவுவர். கொக்கு விடை பகரும்
(வளர்ந்துகொண்டே போகும்)
நிவி (ஆடை)
நிவி (nīvī, निवी, नीवी) என்பது பெண்களுக்கான ஆடை,அது உடலில் கீழ் பகுதியை மூடி,இடுப்பைச் சுற்றி கட்டப்பட்ட அல்லது அணியப்பட்ட ஆடை ஆகும்.
பொருள்
சமஸ்கிருதத்தில் நிவி என்றால் பெண்களின் இடுப்பு பகுதியில் அணியும் கீழ் ஆடை என்று பொருள் ஆகும்.
ஆடை
சுற்றுதல் அல்லது போர்த்துதல் ஆகியவை பண்டைய இந்திய ஆடை உடுத்தும் வடிவங்களாகும்.
சமகாலத்தில் ஆடைகளைப் பயன்படுத்துதல் மற்றும் போர்த்துதல் ஆகியவற்றின் பாணிகளை வேதங்கள் விவரிக்கிறது.உத்தரியா என்பது மேல் ஆடையாகும்,ஆதிவாசம் மேல் ஆடையையும், வாசா என்பது கீழ் உடல் ஆடையையும் குறிக்கிறது. எனவே நிவியை வாசாவில் வகைப்படுத்தலாம், அது ஒரு எளிய செவ்வக ஆடை.
நிவி உடுத்துதல்
பெண்கள் நிவியை இடுப்பைச் சுற்றி வளைந்த முனைகளுடன் சுற்றிக் கொண்டிருந்தனர்.மேல் பகுதியை வெறுமையாக விட்டுவிடும் பெண்களுக்கு கீழ் உடலுக்கான உள் மடக்கு இது. பழைய காலத்தில், இது 'நிவி பந்தா' என்றும் அழைக்கப்பட்டது. ''
மேற்கோள்கள்
பகுப்பு:இந்திய உடைகள்
கன்சாஸ் கார்ப்பரேஷன் கமிஷன்
கான்சாஸ் கார்ப்பரேஷன் கமிஷன் (KCC) என்பது கன்சிலா மாநிலத்தின் பொது பயன்பாட்டு ஆணையமாகும், செனட்டின் ஒப்புதலுடன் ஆளுநரால் நியமிக்கப்பட்ட மூன்று ஆணையர்களால் நடத்தப்படுகிறது. இயற்கை எரிவாயு, மின்சாரம், தொலைபேசி மற்றும் போக்குவரத்து விற்பனையாளர்கள் பாதுகாப்பான, போதுமான மற்றும் நம்பகமான சேவைகளை நியாயமான விலையில் வழங்குவதற்கான பொறுப்பு கமிஷனுக்கு உள்ளது. கமிஷன் பெயரைத் தவிர, அது சார்ட்டர் கார்ப்பரேஷன்கள் அல்ல; அந்த செயல்பாடு மாநில செயலாளரின் அலுவலகத்தால் செய்யப்படுகிறது.
KCC இன் அதிகாரம் KSA 74-601 இலிருந்து 74-631 வரை பெறப்பட்டது. தற்போதைய கார்ப்பரேஷன் ஆணையர் ஷார் பீஸ்ட் ஆல்பிரெக்ட் (தற்போதைய தலைவர் ஆவார்), ஜே ஸ்காட் எம்கர் மற்றும் பாட் ஆப்பிள்.
வரலாறு
1911 ஆம் ஆண்டில் கன்சாஸ் சட்டசபை மூன்று உறுப்பினர்களைக் கொண்ட பொதுப் பயன்பாட்டுக் கமிஷனைத் தலையங்கம் மற்றும் தொலைபேசி நிறுவனங்கள், குழாய் நிறுவனங்கள், பொதுக் கேரியர்கள், நீர், மின்சாரம், எரிவாயு மற்றும் நகராட்சிகள் சொந்தமாக வைத்திருந்த அனைத்து மின் நிறுவனங்களையும் கட்டுப்படுத்த ஒரு குழுவை உருவாக்கியது. இந்த ஆணையத்தின் உறுப்பினர்கள் ஆளுநரால் நியமிக்கப்பட்டனர்.
தற்போதைய ஒழுங்குமுறை ஆணையம், கன்சாஸ் மாநிலத்தின் மாநில மாநகராட்சி ஆணையம் 1933 ஆம் ஆண்டில் சட்டமன்றத்தால் நிறுவப்பட்டது. அதன் அதிகார வரம்பு மாசுபாட்டிலிருந்து புதிய மற்றும் பொருந்தக்கூடிய நீரைப் பாதுகாப்பதற்காக கைவிடப்பட்ட கிணறுகளை மூடுவதற்கான மோட்டார் கேரியர்கள், எரிவாயு பாதுகாப்பு மற்றும் மேற்பார்வை ஆகியவற்றின் கட்டுப்பாடு.
கட்டக்குளம் ஊராட்சி
கட்டக்குளம் ஊராட்சி (Kattakkulam Gram Panchayat), தமிழ்நாட்டின் மதுரை மாவட்டத்தில் உள்ள வாடிபட்டி ஊராட்சி ஒன்றியத்தில்  அமைந்துள்ளது. இந்த ஊராட்சி, சோழவந்தான் சட்டமன்றத் தொகுதிக்கும் தேனி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1716 ஆகும். இவர்களில் பெண்கள் 861 பேரும் ஆண்கள் 855 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:மதுரை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பாலாமோர் ஊராட்சி
பாலமோர் ஊராட்சி (Balamore Gram Panchayat), தமிழ்நாட்டின் கன்னியாகுமரி மாவட்டத்தில் உள்ள திருவட்டாறு வட்டாரத்தில் அமைந்துள்ளது. இந்த ஊராட்சி, பத்மநாபபுரம் சட்டமன்றத் தொகுதிக்கும் கன்னியாகுமரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 920 ஆகும். இவர்களில் பெண்கள் 402 பேரும் ஆண்கள் 518 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கன்னியாகுமரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
திருவூர் ஊராட்சி
திருவூர் ஊராட்சி (Tirur Gram Panchayat), தமிழ்நாட்டின் திருவள்ளூர் மாவட்டத்தில் உள்ள திருவள்ளூர் வட்டாரத்தில் அமைந்துள்ளது. இந்த ஊராட்சி, பூந்தமல்லி சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3914 ஆகும். இவர்களில் பெண்கள் 1959 பேரும் ஆண்கள் 1955 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மரபணுத் திரிபு
மரபணுத் திரிபு (அல்லது மரபணுச் சடுதிமாற்றம் அல்லது மரபணுத் திடீர்மாற்றம் (ஆங்கிலம்: Genetic mutation) என்பது மரபணுத்தொடரில் ஏற்படும் சிறிய அல்லது பெரிய அளவிலான திரிபுகள் அல்லது மாற்றங்களைக் குறிக்கும். இது மரபணு விகாரம் எனவும் அழைக்கப்படுகின்றது. இத்தகைய மாற்றங்கள் அம்மரபணுத் தொடர்ப் புரதமாக வெளிப்படுத்தலைப் பாதிக்கும். இம்மாற்றங்களை ஏற்படச் செய்யும் காரணிகளை திடீர்மாற்றநச்சுகள் என அழைக்கலாம். புற ஊதாக் கதிர்கள், பலவித நச்சு வாயுக்கள் மற்றும் பலவித நச்சு வேதிகள் காரணிகளாகச் செயல்படுகின்றன. ஆயினும், திடீர்மாற்றங்கள் இயல்பாகவே ஒரு தலைமுறையிலிருந்து மற்றொரு தலைமுறையில் பிறப்பு நிகழும் போது ஏற்படுகின்றன. திடீர்மாற்றங்களே பரிணாம வளர்ச்சியின் உயிர்நாடி ஆகும். மிகுதியாக ஏற்படும் திடீர்மாற்றங்கள் தொகுக்கப்படும் போது அதனால் புதிய வகை உயிரினம் உண்டாகிறது. இந்த திடீர்மாற்றங்களை செயற்கையாகத் தூண்டுவதன் மூலம், ஒரு நுண்ணுயிரியில் வேண்டிய நொதிகள் மட்டும் மிகுதியாக சுரக்குமாறு செய்ய இயலும். இதன் மூலம் அந்த நொதிகளின் உற்பத்தியை மிகுதிப்படுத்த இயலும். தொழிலங்களில் இம்முறை மிக வேண்டத்தக்கதாகும்.
புற்று நோய், பரிணாமம், நோயெதிர்ப்புத் தொகுதியின் வளர்ச்சி போன்றவற்றில் மரபணு விகாரம் பெரும் செல்வாக்கு செலுத்துகின்றது. மரபணு விகாரங்கள் பொதுவாக விகாரத்துக்குட்பட்ட உயிரினத்தில் பெரும் தாக்கத்தை ஏற்படுத்தாது. சில வேளைகளில் உயிரினத்துக்குத் தீங்கு விளைவிக்கலாம். உதாரணமாக புகையிலையில் காணப்படும் நிக்கோட்டின், பென்ஸோ(a)பைரீன் உள்ளடங்கலான விகாரலாக்கிகள் நுரையீரலின் மேற்றோற்கலங்களில் விகாரங்களைத் தூண்டி புற்று நோயை உருவாக்கும். விகாரங்களுக்குட்பட்ட மரபணுக்களால் உருவாக்கப்படும் புரதங்களின் செயற்பாடு பொதுவாக உயிரினத்துக்குப் பாதகமாகவே அமையும். இப்புரதங்கள் வினைத்திறனற்ற அல்லது பாதகமான விளைவுகளைப் பல வேளைகளில் தோற்றுவிக்கும். எனவே கலங்களில் மரபணு விகாரங்களைத் திருத்தும் முறைகள் கூர்ப்படைந்துள்ளன. எனினும் சில வேளைகளில் மாத்திரம் மரபணு விகாரங்கள் உயிரினத்துக்கு சிறிதளவு அனுகூலமாகலாம். மரபணு மாற்றம் இயற்கைத் தேர்வுக்கு உட்பட்டு அனுகூலமானவை தேர்ந்தெடுக்கப்படும்.
காரணங்கள்
நாங்கு முறைகளில் மரபணு விகாரங்கள் நடைபெறலாம். சுயமான மரபணு மாற்றம், டி.என்.ஏயில் ஏற்படும் இயற்கையான மாற்றங்கள், டி.என்.ஏயைத் திருத்தும் போது ஏற்படும் வழுக்கள், விகாரத்தூண்டிகளால் தூண்டப்படும் மரபணு விகாரங்கள்.
மேற்கோள்கள்
பகுப்பு:மரபணுக்கள் பகுப்பு:மூலக்கூற்று மரபியல் பகுப்பு:பரிணாம உயிரியல் பகுப்பு:மரபியல்
பார்னேரா
பர்னெரா (Parnera) என்பது இந்தியாவின் குசராத்து மாநிலத்தில் இருக்கும் வல்சாடு மாவட்டத்திலுள்ள ஒரு கணக்கெடுப்பில் உள்ள நகரம் ஆகும்.
மக்கள் தொகையியல்
2001 ஆம் ஆண்டு எடுக்கப்பட்ட இந்திய மக்கள் தொகை கணக்கீட்டின்படி இந்நகரின் மக்கள் தொகை 10,713 ஆகும். இம்மக்கள் தொகையில் 54 விழுக்காடு நபர்கள் ஆண்கள் மற்றும் 46 விழுக்காடு நபர்கள் பெண்கள் ஆவர். பர்னெரா நகரின் படிப்பறிவு சதவீதம் 79% ஆகும். இது நாட்டின் சராசரி படிப்பறிவு சதவீதமான 59.5% என்பதை விட அதிகமாகும். படிப்பறிவில் ஆண்களின் சதவீதம் 85% மற்றும் பெண்களின் படிப்பறிவு சதவீதம் 72% ஆகும். மக்கள் தொகையில் 10 சதவீதத்தினர் ஆறு வயதிற்கு உட்பட்டவர்களாக உள்ளனர்.
மேற்கோள்கள்
பகுப்பு:குஜராத் மாநிலத்திலுள்ள ஊர்களும் நகரங்களும் பகுப்பு:வல்சாடு மாவட்டம்
நவம்பர் 29
வெளி இணைப்புகள்
பகுப்பு:நவம்பர் பகுப்பு:ஆண்டின் நாட்கள்
இந்திரப்பிரியா
இந்திரப்பிரியா இராகம் கருநாடக இசையில் பயன்படும் இராகங்களில் ஒன்றாகும். இது முதலாவது மேளகர்த்தா இராகமும், "இந்து" என்று அழைக்கப்படும் முதலாவது சக்கரத்தின் முதலாவது இராகமுமாகிய கனகாங்கியின் ஜன்னிய இராகம் ஆகும்.
இலக்கணம்
இந்த இராகத்தில் சட்ஜம் (ச), சுத்த காந்தாரம் (க1), சுத்த மத்திமம் (ம1),சுத்த தைவதம் (த1),சுத்த நிசாதம் (நி1),சட்ஜம் (ச) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:
தொடுகாடு ஊராட்சி
தொடுகாடு ஊராட்சி (Thodukadu Gram Panchayat), தமிழ்நாட்டின் திருவள்ளூர் மாவட்டத்தில் உள்ள கடம்பத்தூர் வட்டாரத்தில் அமைந்துள்ளது. இந்த ஊராட்சி, திருவள்ளூர் சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2066 ஆகும். இவர்களில் பெண்கள் 1058 பேரும் ஆண்கள் 1008 பேரும் உள்ளனர்.
இந்திரப்பிரியா
இவற்றையும் பார்க்கவும்
பகுப்பு:கனகாங்கியின் ஜன்னிய இராகங்கள்
தொடுகாடு ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கும்பகோணம் மும்மூர்த்தி விநாயகர் கோயில்
இருப்பிடம்
கும்பகோணத்தில் உள்ள விநாயகர் கோயில்களில் இதுவும் ஒன்று. இக்கோயில் கும்பகோணம் பிரம்மன் கோயில் கடைத்தெருவில் உள்ளது.
மூலவர்
இக்கோயிலின் மூலவர் மும்மூர்த்தி விநாயகர் என்றழைக்கப்படுகிறார்.மும்மூர்த்தி விநாயகர் மகாகணபதி (பரமேஸ்வரர் அம்சம்) இடப்பாகம் உள்ள சித்தி விநாயகர் (பிரம்மாவின் படைப்பு அம்சம்), வலப்பாகத்தில் உள்ள வல்லப கணபதி (விஷ்ணுவின் காக்கும் அம்சம்) என்ற நிலையில் உள்ளார்.
குடமுழுக்கு
இக்கோயிலின் குடமுழுக்கு 12.6.2015 வெள்ளிக்கிழமை நடைபெற்றது.
அருகிலுள்ள கோயில்கள்
இக்கோயிலின் அருகில் வரதராஜப்பெருமாள் கோயில் மற்றும் பிரம்மன் கோயில் ஆகிய கோயில்கள் உள்ளன.
மேலும் பார்க்க
பகுப்பு:கும்பகோணத்திலுள்ள பிள்ளையார் கோயில்கள்
திரு. வி. க. நூலகம்
'''திரு. வி. க. நூலகம்''' என்பது தமிழ்நாட்டில், நாகப்பட்டினம் மாவட்டம், தரங்கம்பாடி வட்டம், மேலப்பாதி கிராமத்தில் உள்ள ஒரு நூலகமாகும். இந்த நூலகம் 1946 நவம்பர் 15 அன்று தன்னார்வலர்களால் தொடங்கப்பட்டு தொடர்ந்து இயங்கி வருகிறது. இங்கு சுமார் 19,000 நூல்கள் உள்ளன. வரலாறு, அரசியல், பொதுவுடமை, கதைகள், சிறுகதைகள், புதினங்கள், வாழ்க்கை வரலாறு, தொழில் எனப் பல்துறை நூல்கள் இங்கு உள்ளன.
துவக்கம்
1946 ஆம் ஆண்டு சு.பாலகிருஷ்ணன், கோவிந்தராஜன், மாரியப்பன் ஆகிய மூன்று நண்பர்கள் சேர்ந்து "எல்லோருக்கும் படிக்க உதவியாக இருக்கும்" என்று எண்ணி சு. பாலகிருஷ்ணன் வீட்டுத் திண்ணையில் 46 புத்தகங்களுடன் இந்த நூலகத்தைத் தொடங்கினார்கள். சு.பாலகிருஷ்ணன் தனது 87வது அகவையில் தற்போது இந்த நூலகத்தைத் தொடர்ந்து பேணி வருகிறார்.
நூல் சேகரிப்பு
15.11.1946-இல் 46 நூல்களைக் கொண்டு தொடங்கப்பட்ட இந்நூலகம், இன்று 15,000க்கும் மேற்பட்ட நூல்களைக் கொண்டு திகழ்கிறது. இந்நூலக நூல்கள் அனைத்தும் நூலாசிரியர்கள், நூல் வெளியிடுவோர், அறக்கட்டளைகள், வெளிநாட்டு தூதுவர்கள் என பலரிடம் இருந்து அன்பளிப்பாக பெறப்பட்டவையாகும். தருமபுரம், திருவாவடுதுறை. திருப்பனந்தாள் ஆதீனங்கள் தங்களது வெளியீடுகள் அனைத்தையும் தொடர்ந்து இந்நூலகத்திற்கு அளித்து வருகின்றனர். பொள்ளாச்சி நா. மகாலிங்கம், ஏ.வி்.எம் அறக்கட்டளை, மணிவாசக பதிப்பக உரிமையாளர், எழுத்தாளர் சிவசங்கரி, கோலாலம்பூர் ஆறுமுகம் ஆகியோர் அவ்வப்போது நன்கொடை அளித்து வருகின்றனர். ஆண்டுவிழா, பொன்விழா, மணிவிழா. பவளவிழா. வைரவிழா. பிறந்தநாள். திருமணங்கள் போன்ற இனிய நிகழ்ச்சிகளைக் கொண்டாடும் அன்பர்கள் நிறுவனங்கிடமிருந்து அந்நிகழ்ச்சி நினைவாக நூல்கள் அளித்திட வேண்டி நேரிலும் மடல் மூலமும் தொடர்பு கொண்டு நன்கொடைகள் பெற்று நூல்கள் சேகரிக்கப்படுகின்றன. அரசினர் பரிசு, தஞசை தமிழ்ப்பல்கலைக்கழக ராஜராஜன் விருது, சாகித்ய அகாடமி விருது போன்ற பரிசுகளை வென்ற நூல்களை வாங்கி சேர்த்திட இந்நூலகம் முக்கியத்துவம் அளித்து வருகிறது.
இதழ்கள்
விடுதலை, ஸ்ரீராமகிருஷ்ண விஜயம், கலைகதிர், அமுதசுரபி, ஓம்சக்தி, ஞானசம்பந்தம், குமரகுருபரர், மெய்கண்டார், இந்துக்கள், மக்கள், அச்சமில்லை, வசந்த இதழ், தர்ம சக்கரம் உள்ளிட்ட பல இதழ்கள் நூலகத்திற்கு வருகின்றன.
நிதி உதவி
தமிழ்நாடு காந்தி நினைவு நிதி மானியமாக மதுரையிலிருந்து 1956 முதல் 1958 வரை 75:25 என்ற விகிதத்தில் காந்திய இலக்கியங்கள் தருவிக்கப்பெற்றன. கல்கத்தாவில் உள்ள இராஜராம் மோகன்ராவ் நூலக அறக்கட்டளை சார்பாக 1988, 1991, 1994, 2001 ஆண்டுகளின் பல நூல்களும் தளவாடப்பொருள்களும் வாங்கப்பட்டன.
அரிய நூல்கள்
இந்நூலகத்தில் திரு.வி.க. தமிழ்கொடை 24 தொகுதிகள், குன்றக்குடி அடிகளார் நூல்கள், விபுலானந்தரின் யாழ்நூல், பன்னிரு திருமுறைகள், வைணவம் சார்ந்த அரிய நூல்கள் என பல நூல்கள் உள்ளன.
வருகைபுரிந்தோர்
இந்நூலகத்திற்கு திருவாவடுதுறை ஆதீனம் குருமகாசன்னிதானம், டாக்டர் எம்.எஸ்.உதயமூர்த்தி, கி.ஆ.பெ.விஸ்வநாதன், பொள்ளாச்சி மகாலிங்கம், முன்னாள் மாநில அமைச்சர்கள் உள்ளிட்ட பலர் வருகைதந்து சிறப்பித்துள்ளனர்.
நூலகர்
இந்நூலகத்தின் நூலகராக பொறுப்பு வகிப்பவர் சு.பாலகிருஷ்ணன் அவர்கள். இவர் 1952-ல் ஆசிரியர் பயிற்சி முடித்து இந்து துவக்கப்பள்ளியில் ஆசிரியராக பணியில் சேர்ந்தார். படிக்கும் காலத்தில் நண்பர்களுடன் வீட்டிலேயே குறைந்த நூல்களுடன் ஒரு நூலகத்தை துவக்கினார். அதுவே பின்னாளில் திரு.வி.க நூலகம் என்ற பெயரில் பள்ளி வளாகத்தில் விரிவாக்கப்பட்டது. இவர் பணியில் இருந்து ஓய்வு பெற்றபின்னர் முழுநேரமாக நூலகத்தின் பொறுப்பாளராக இருந்து செயல்பட்டு நூலகத்தை விரிவாக்கினார். 1947-ல் முதல் இன்றுவரை அந்நூலகத்தில் தொடர்ந்து பணியாற்றி வருகிறார்.
உசாத்துணைகள்
பகுப்பு:தமிழ்ச் சேகரிப்புகள் கொண்ட நூலகங்கள் பகுப்பு:தமிழ்நாட்டு நூலகங்கள் பகுப்பு:தஞ்சாவூர் மாவட்டம்
க. இளமதி சானகிராமன்
'''க. இளமதி சானகிராமன்''' (பிறப்பு: அக்டோபர் 18, 1955) ஒரு தமிழக எழுத்தாளர். உடையார்பாளையம் எனுமிடத்தைப் பிறப்பிடமாகவும், புதுவை பெத்துசெட்டிபேட்டை எனுமிடத்தை வசிப்பிடமாகவும் கொண்ட இவர், புதுவைப் பல்கலைக்கழகத் தமிழ்த்துறை இணைப் பேராசிரியரும், இலக்கிய ஆர்வலரும், பெண்ணியம், சித்தர் இலக்கியம், அறிவியல் தமிழ் ஆகிய துறைகளில் மிக்க ஈடுபாடுமிக்கவருமாவார். இவர் இதுவரை 12 நூல்களை எழுதி வெளியிட்டுள்ளார். பல்கலைக்கழக அளவில் பல பரிசுகள் பெற்றவரான இவர், வளர்தமிழ் இலக்கியக் கழக அமைப்பாளராகவும் உள்ளார்.
மேற்கோள்கள்
பகுப்பு:தமிழக எழுத்தாளர்கள் பகுப்பு:1955 பிறப்புகள் பகுப்பு:தமிழகப் பெண் எழுத்தாளர்கள் பகுப்பு:புதுச்சேரி எழுத்தாளர்கள்
சித்ரதுர்கா
சித்ரதுர்கா (ஆங்கிலம்: Chitradurga, கன்னடம்: ಚಿತ್ರದುರ್ಗ) என்பது இந்தியாவில் உள்ள கர்நாடக மாநிலத்தின் சித்ரதுர்கா மாவட்டத்தின் தலைநகரம் ஆகும்.
அஹமது ஒமர் சையது ஷேக்
அஹமது ஒமர் சையது ஷேக் (Ahmed Omar Saeed Sheikh உருது: احمد عمر سعید شیخ‎) (பிறப்பு: டிசம்பர் 23, 1973) பாகிஸ்தானைப் பூர்வீகமாகக் கொண்ட பிரித்தானியன் ஆவான். இவனுக்கு உமர் ஷேக், ஷேக் உமர், ஷேக் சையது, முஸ்தபா முகம்மது அஹமது போன்ற பெயர்களும் உண்டு. ஜெய்ஸ்-இ-முகமது, அல் காயிதா, ஹர்கத்-உல்-முஜாகிதீன் மற்றும் தாலிபான் போன்ற தீவிரவாதக் குழுக்களுடன் தொடர்புடையவன் ஆவான்.
சித்ரதுர்கா
மேற்கோள்கள்
பகுப்பு:கர்நாடகாவிலுள்ள மாநகரங்கள் பகுப்பு:சித்ரதுர்கா மாவட்டம்
அஹமது ஒமர் சையது ஷேக்
கைது
1994 ஆம் ஆண்டு அமெரிக்கா மற்றும் இங்கிலாந்து நாட்டைச் சார்ந்த சுற்றுலாப் பயணிகளை கடத்தியாற்காக கைது செய்யப்பட்டு திகார் சிறைச் சாலையில் அடைக்கப்பட்டான். பின்னர் கடத்தப்பட்ட இந்தியன் ஏர்லைன்ஸ் விமானத்தை விடுவிக்க தீவிரவாதிகளால் விடுவிக்கக் கோரிக்கை விடப்பட்டவன். கடத்தப்பட்ட விமானப் பயணிகளைக் காக்கும் பொருட்டு இவன் விடுவிக்கப்பட்டான். விடுதலைக்குப் பின் அமெரிக்கப் பத்திரிகையாளர் டேனியல் பேர்ள் என்பவரைக் கொலை செய்த குற்றத்திற்காக கைது செய்து பின்னர் 2002 ஆம் ஆண்டு ஜூலை மாதம் 15 ஆம் நாள் மரண தண்டனை என தீர்ப்பளிக்கப்பட்டது. பின்னர் இவன் இங்கிலாந்து நாட்டின் உளவாளியாக இருக்கக்கூடுமோ என விசாரணைக்காக பாகிஸ்தானின் ஹைதிராபாத் சிறையில் அடைக்கப்பட்டுள்ளான்.
மேற்கோள்கள்
பகுப்பு:அல் காயிதா உறுப்பினர்கள் பகுப்பு:1973 பிறப்புகள் பகுப்பு:வாழும் நபர்கள்
அறிவாற்றல் உளவியல்
அறிவாற்றல் உளவியல் (Cognitive psychology) என்பது உளவியல் துறையின் உட்பிரிவு ஆகும். இது மனதின் செயல் முறைகளை விளக்குவதாகும். மக்களின் புரிதல், ஞாபகம், பேசுதல், பிரச்சினைக்கான தீர்வு காணல் போன்ற மனதின் செயல்முறைகளை விளக்குகிறது.
அறிவாற்றல் உளவியல் இரண்டு பண்புகளால் முந்தைய உளவியல் அணுகு முறைகளிலிருந்து மாறுபடுகிறது.
மேலும் அறிவாற்றல் உளவியல் உள் மனதினூடே இருக்கும் நம்பிக்கை, ஆசை, சிந்தனை, அறிவு மற்றும் ஊக்கம் போன்ற நிலைகளை வெளிப்படையாக நிரூபிக்கிறது. இதன் ஆரம்ப காலங்களில் விமர்சகர்கள் "அறிவாற்றல் உளவியலின் அறிவார்ந்த அனுபவம் உள் மனநிலைகளோடு ஒத்துப்போகவில்லை" என்றார்கள். ஆயினும் சகோதர துறையான "அறிவாற்றல் நரம்பியல் விஞ்ஞானம்" மூளையின் செயல்பாட்டை சான்றுகளுடன் விளக்க அது நேரடியாக மனநிலையோடு தொடர்புடையதாக இருந்தது. இதனால் அறிவாற்றல் உளவியலின் கருத்துகளுக்கு ஆதரவு கிடைத்தது.
அறிவாற்றல் இயல்பை பாடமாக பள்ளிகளில் பயிற்றுவிக்க துவங்கினார்கள். எண்ணமே செயலாகிறது என்பதை கண்டுணர்ந்ததால் அறிவாற்றல் உளவியல் எண்ணத்தை மாற்றுவதன் மூலம் அறிவாற்றல் நடத்தை சிகிச்சையிலும் (Cognitive Behavioral Therapy (CBT)) பயன்படுகிறது. இது நடத்தை உளவியலோடும் தொடர்புடையது.
வரலாறு
அல்ரிக் நெய்சர் அவருடைய "அறிவாற்றல் உளவியல்" புத்தகத்தில் அறிவாற்றல் உளவியல் என்னும் சொற்பதத்தை முதன்முதலில் உருவாக்கினார். இந்த புத்தகம் 1967 ஆம் ஆண்டு வெளியிடப்பட்டது. இதில் அறிவாற்றல் உளவியல் என்பதன் பொருளை கணினி செயல்படுவது போல் மக்கள் தகவல்களை உள் வாங்கி அதை மனதின் மூலமாக செயல்படுத்துகிறார்கள் என வரையறுத்திருக்கிறார். மேலும் மனம் என்பது கருத்துகளால் வடிவமைக்கப்பட்டுள்ளது என்றார். இவருடைய தகவல்கள் உளவியலின் நெறியையும் நோக்கத்தையும் உயர்த்தியது. பகுத்தறிதல் (reasoning) போன்ற பல மனதின் செயல்பாடுகள் வரையறுக்க காரணமாயிருந்தது நெய்சரின் கருத்துகள்தான்.
நெய்சர் அறிவாற்றலைப் பற்றி தன் புத்தகத்தில் கீழ்க்கண்டவாறு வரையறுத்திருக்கிறார். "அறிவாற்றல் என்ற வார்த்தை கீழ்க்கண்ட அனைத்து செயல்களையும் குறிக்கிறது. அதாவது புலன் வழி உட்செல்லும் உணர்வுகள் மூளைக்குள் கடத்தப்படுதல்,குறைத்தல், விரித்தல்,சேமித்தல்,மீண்டும் நினைவுக்குக் கொண்டு வருதல்,பயன்படுத்துதல் போன்றவை. சரியான தூண்டுதல் இல்லாவிட்டாலும் சில படங்கள் அல்லது பிரமைகள் மூலமாகவும் மேற்கண்ட செயல்கள் நடைபெறும். வெளிப்படையாக மனித இனம் செய்யும் அத்தனை வேலைகளும் அறிவாற்றலே! அத்தனை உளவியல் நிகழ்வுகளும் அறிவாற்றல் நிகழ்வுக ளே என்ற பரந்த வரையரையைக் கொடுத்தார்.
கூத்தூர் ஊராட்சி, தஞ்சாவூர்
கூத்தூர் ஊராட்சி (Koothur Gram Panchayat), தமிழ்நாட்டின் தஞ்சாவூர் மாவட்டத்தில் உள்ள பூதலூர் வட்டாரத்தில் அமைந்துள்ளது. இந்த ஊராட்சி, திருவையாறு சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1239 ஆகும். இவர்களில் பெண்கள் 624 பேரும் ஆண்கள் 615 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மரியா பெல்லோ
மரியா பெல்லோ (Maria Bello, பிறப்பு: ஏப்ரல் 18, 1967) ஒரு அமெரிக்க நாட்டு நடிகை, எழுத்தாளர் மற்றும் தயாரிப்பாளர் ஆவார். இவர் மெக்பார்லான்ட், அமெரிக்கா போன்ற பல திரைப்படங்களில் நடித்துள்ளார். இவர் சில தொலைக்காட்சி தொடர்களிலும் நடித்துள்ளார் என்பது குறிப்பிடத்தக்கது.
எங்க வீட்டு மாப்பிள்ளை
எங்க வீட்டு மாப்பிள்ளை என்பது கலர்ஸ் தமிழ் தொலைக்காட்சியில் திங்கள் முதல் வெள்ளி வரை இரவு 08.30 மணிக்கு ஒளிபரப்பாகும் ஒரு உண்மைநிலை நிகழ்ச்சி ஆகும். தமிழ் திரைப்பட நடிகர் ஆர்யா இந்நிகழ்ச்சியில் பங்கேற்கும் 16 பெண்களில் தனக்கு ஏற்ற வாழ்க்கைத் துணையைத் தேர்ந்தெடுத்துத் திருமணம் செய்து கொள்ள இருக்கிறார். இந்நிகழ்ச்சியை நடிகை சங்கீதா கிரிஷ் தொகுத்து வழங்குகிறார்.
வெளி இணைப்புகள்
பகுப்பு:கலர்ஸ் தமிழ் தொலைக்காட்சி நிகழ்ச்சிகள்‎ பகுப்பு:தமிழ் விளையாட்டுத் தொலைக்காட்சி நிகழ்ச்சிகள் பகுப்பு:தமிழகத்தின் தொலைக்காட்சி நிகழ்ச்சிகள் பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள் பகுப்பு:2018 இல் தொடங்கிய தமிழ்த் தொலைக்காட்சி நிகழ்ச்சிகள் பகுப்பு:2018 இல் நிறைவடைந்த தமிழ்த் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நிகழ்ச்சிகள்
வைக்கம் சரஸ்வதி
வைக்கம் சரஸ்வதி (Vaikom Saraswathi) தென்னிந்திய கருநாடக இசைப் பாடகியும், திரைப்படப் பின்னணிப் பாடகியும் ஆவார். இவர் பாடிய பல கருநாடக இசைப் பாடல்கள் இசைத்தட்டுகளில் வெளிவந்துள்ளன. இந்திய வானொலிகளில் 1940கள், 50களில் இவரது கச்சேரிகள் ஒலிபரப்பப்பட்டுள்ளன.
வாழ்க்கைக் குறிப்பு
வைக்கம் சரசுவதியின் தந்தை காலட்சேபதிலகம் என அழைக்கப்பட்ட கவாய் விசுவநாத பாகவதர் ஆவார். கதாகாலட்சேபம் செய்து கொண்டே இசையுலகில் நுழைந்தவர் சரசுவதி. ஜி. என். பாலசுப்பிரமணியத்தின் மாணவி.
தமிழில் பின்னணிப் பாடல் முறை வரத்தொடங்கிய 1947-ஆம் ஆண்டில், கே. வி. மகாதேவன் வைக்கம் சரஸ்வதியை தன அமராவதி திரைப்படத்திலே பின்னணிப் பாடகியாக அறிமுகம் செய்தார். நடிகை பி. எஸ். சரோஜாவிற்காக கண்டேனடி, உன் திருவருள், அழகை ஆகிய பாடல்களை இத்திரைப்படத்தில் இவர் பாடினார். 1948 இல் வெளிவந்த ஜம்பம் திரைப்படத்தில் வாரும் இந்த வேளை, சேதி என்ன ஆகிய பாடல்களையும் இவர் பாடினார்.
லாஹி
லாஹி மியான்மரின் வட மேற்குப் பகுதியில் சாகைங் பிரதேசத்தில் உள்ள நாகா மலைப்பிரதேசத்தில் இருக்கும் ஒரு நகரம். 2008 அரசியலமைப்பின் சட்டத்தின் படி இப்போது இந்நகரம் நாகா சுயாட்சி மண்டலத்தின் ஒரு பகுதியாக இருக்கிறது.
மியான்மரில் சுற்றுலாவை மேம்படுத்தும் விதமாக நாகா இன மக்களின் புது வருடப்பிறப்புக் கொண்டாட்டங்கள் ஒரு வட்டச் சுழற்சியாக நாகா சுயாட்சி மண்டலத்தில் இருக்கும் லாஹி, லீசி, நான்யுன் ஆகிய நகரங்களில் ஒவ்வொரு முறையாக நடத்தப்படுகிறது.
இந்திய அரசாங்கத்திற்கு எதிராகப் போராடும் நாகா எழுச்சியாளர்கள் பர்மாவிற்குள் நாகா சுயாட்சி மண்டலத்தின் எல்லைப் பகுதியில் தளங்களைக் அமைத்துக் கொண்டுள்ளனர். இரு நாடுகளுக்கும் இடையிலான உயர்மட்ட சந்திப்புகளுக்குப் பின்னர் சமீப ஆண்டுகளில் பர்மிய இராணுவம் இந்த முகாம்களுக்கு எதிராக தாக்குதல்களை நடத்தியிருக்கிறது.
வெளிப்புற இணைப்புகள்
பகுப்பு:பர்மிய நகரங்கள்
கமலினி (இராகம்)
கமலினி இராகம் கருநாடக இசையில் பயன்படும் இராகங்களில் ஒன்றாகும். இது முதலாவது மேளகர்த்தா இராகமும், "இந்து" என்று அழைக்கப்படும் முதலாவது சக்கரத்தின் முதலாவது இராகமுமாகிய கனகாங்கியின் ஜன்னிய இராகம் ஆகும்.
இலக்கணம்
இந்த இராகத்தில் சட்ஜம் (ச), சட்ஜம் (ச), சுத்த ரிசபம் (ரி1), சுத்த காந்தாரம் (க1), சுத்த மத்திமம் (ம1),பஞ்சமம் (ப1),சுத்த நிசாதம் (நி1),சட்ஜம் (ச) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:
இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 6 சுரங்களும் அவரோகணத்தில் 6 சுரங்களும் உள்ளன. இதனால் இதை "சாடவ" இராகம் என்பர்.
இவற்றையும் பார்க்கவும்
பகுப்பு:கனகாங்கியின் ஜன்னிய இராகங்கள்
கல்முனைக்குடி நாகூர் ஆண்டகை தர்ஹா
thumb|right|350px|கல்முனைக்குடி நாகூர் ஆண்டகை தர்கா thumb|right|350px|கல்முனைக்குடி நாகூர் ஆண்டகை தர்கா நாகூர் ஆண்டகை தர்ஹா என்பது இலங்கையின் கிழக்கே கல்முனைக்குடி கிராமத்தில் அமைந்துள்ள பள்ளிவாசல் ஆகும். இது வங்காள விரிகுடாக் கடலோரத்தில் அமைந்துள்ளதினால் இது கடற்கரைப் பள்ளிவாசல் என்றும் அழைக்கப்படுகின்றது. ஏழு அடுக்குகளைக் கொண்ட பிரமாண்டமான மினாரும், மூன்று அடுக்குகளைக் கொண்ட சிறிய மினாரும் இப்பள்ளிவாசலில் அமைக்கப்பட்டுள்ளன.
வரலாறு
கரவாகு (கல்முனைக்குடி) மக்களுக்கு மட்டுமல்லாது, அதை அண்டியுள்ள அனைத்து கிராமத்தைச் சேர்ந்தவர்களுக்கும் கல்முனைக்குடி நாகூர் ஆண்டகை தர்கா புனிதமானதொன்றாகும். இதன் அண்மையிலேயே கல்முனைக் குடாக்கடல் உள்ளது. குடாக்கடல் துறைமுகத்திற்கு ஆதிகாலம் தொட்டே கப்பல்கள் வந்திருக்கின்றன. கடல் வர்த்தகத்தைத் தொழிலாகக் கொண்டிருந்த அரேபிய மற்றும் அண்மைய நாடுகளிலிருந்த முஸ்லிம்கள் துறைமுகங்களில் குடியேறி அங்கு திருமணம் முடித்து வாழ்ந்திருந்தனர். அதே போல் கல்முனையிலும் முஸ்லிம்களின் குடியேற்றம் ஏற்பட்டு, அவர்கள் " முனைக்குடியினர் " என்றுஅழைக்கப்படலாயினர். துறைமுகங்களில் குடியேறி வாழ்ந்திருந்த முஸ்லிம்களின் வர்த்தகம் போர்த்துக்கேயர், ஒல்லாந்தர் ஆகியோரினால் தடுக்கப்பட்டபோது அவர்கள் மீன்பிடித் தொழிலில் ஈடுபட்டனர்.
நாகூர் ஆண்டகை அவர்கள் கல்முனைக்குடிக்கு எந்தக் காலகட்டத்தில் வந்து சென்றார்கள் என்பது தெளிவாக இல்லாத போதும் கி.பி. 1637ம் ஆண்டு ஒல்லாந்தர் கல்முனைக் குடாக் கடற்கரையை அடைந்தபோது, அங்கு வெண்ணிற ஆடை அணிந்த முஸ்லிம்கள் இருந்ததாக ஒல்லாந்தரின் குறிப்பொன்று கூறுகின்றது. இது கி.பி. 1637ம் ஆண்டுக்கு முன்பிருந்தே கல்முனையில் முஸ்லிம்கள் வாழ்ந்ததைக் காட்டுகிறது. நாகூர் ஆண்டகை அவர்கள் கல்முனைக்குடிக்கு வந்து சென்றதன் அரை நூற்றாண்டுக்குப் பின்னர் டச்சுத்தளபதி வில்லியம் ஜாக்கபஸ் கோஸ்டர் நான்கு கப்பல்களுடன் கல்முனையில் வந்து இறங்கினான். அப்போது கண்டி அரசனாக இருந்த இரண்டாவது இராசசிங்கன் 28.03.1638 ஆம் திகதி 'கொணறுவ' என்ற இடத்தில் போர்த்துக்கேயரை தோற்கடித்து அழித்தான் என்னும் செய்தியை அறிந்து அவன் கல்முனையிலிருந்து மட்டக்களப்புக்குச் சென்றான். இந்தக் குறிப்பு A History of Ceylon என்னும் புத்தகத்தில் குறிப்பிடப்பட்டிருக்கிறது.
கடற்கரைப் பள்ளிவாசல் ஏறத்தாள 400 வருடங்களுக்கு முன்னரே நாகூர் ஆண்டகை அவர்களால் அமைக்கப்பட்டிருந்தது. அப்பள்ளிவாசல் கடற்கோளினால் காவு கொள்ளப்பட்டதன் பின்பு கி.பி. 1806 ஆம் ஆண்டு தற்போதுள்ள இடத்தில் பெரியார் முகம்மதுத் தம்பிலெவ்வை அவர்களால் தற்போதிருக்கும் தர்ஹா அமைக்கப்பட்டது. இந்தத் தர்ஹா பல முறை புனருத்தானம் செய்யப்பட்டு தற்போதைய தோற்றத்தைப் பெற்றுள்ளது. கல்முனைக்குடி நாகூர் ஆண்டகை தர்காவில் ஆண்டு தோறும் ஜமாதுல் ஆகிர் மாதம் பிறை 01ல் கொடியேற்றப்பட்டு 12 நாட்கள் நாகூர் ஆண்டகை அவர்களின் புகழ்பாடி விழா கொண்டாடப்படுகின்றது.
=மேற்கோள்கள்=
பகுப்பு:இலங்கைப் பள்ளிவாசல்கள் பகுப்பு:கல்முனை
இந்தியா டுடேயின் 60 மகத்தான இந்தியர்கள்
மேற்கோள்
பகுப்பு:இதழ்கள் பகுப்பு:இந்தியர்கள்
சரிகம் ஐஎன்ஏ
சரிகம் ஐஎன்ஏ (Sarigam INA) என்பது இந்தியாவின் குசராத்து மாநிலத்தில் இருக்கும் வல்சாடு மாவட்டத்திலுள்ள ஒரு கணக்கெடுப்பில் உள்ள நகரம் ஆகும்.
மக்கள் தொகையியல்
2001 ஆம் ஆண்டு எடுக்கப்பட்ட இந்திய மக்கள் தொகை கணக்கீட்டின்படி இந்நகரின் மக்கள் தொகை 472 ஆகும். இம்மக்கள் தொகையில் 63 விழுக்காடு நபர்கள் ஆண்கள் மற்றும் 37 விழுக்காடு நபர்கள் பெண்கள் ஆவர். சரிகம் ஐஎன்ஏ நகரின் படிப்பறிவு சதவீதம் 60% ஆகும். இது நாட்டின் சராசரி படிப்பறிவு சதவீதமான 59.5% என்பதை விட அதிகமாகும். படிப்பறிவில் ஆண்களின் சதவீதம் 70% மற்றும் பெண்களின் படிப்பறிவு சதவீதம் 42% ஆகும். மக்கள் தொகையில் 18 சதவீதத்தினர் ஆறு வயதிற்கு உட்பட்டவர்களாக உள்ளனர்.
எசிமா ஒஃகாசி பாலம்
எசிமா ஒஃகாசி பாலம் (Eshima Ohashi Bridge) சப்பானில் மேட்சூ மற்றும் சகைமினாட்டோ நகரங்களுக்கு இடையே இருக்கும் ஏரியின் மீது கட்டப்பட்டுள்ள பாலம் தான் ஒஹோஹி பாலம் ஆகும். அதில் தினசரி பயணிக்கும் வாகன ஓட்டிகளுக்கு அச்சம் ஊட்டும் ஒன்றாக உள்ளது. இதற்குக் காரணம் அந்த அளவிற்குப் பாலத்தை மிகவும் விரைந்து ஏறுமுகமாகவும், உயரமாகவும், பின்னர் சரிவாகவும் கட்டியுள்ளனர்.
உலகின் மிகப்பெரிய பாலங்களில் மூன்றாவது பாலமாக இது கூறப்படுகிறது. இது 1.7கி.மீ நீளம் மற்றும் 11.4மீ அகலம் உடையது. வழக்கமாக பாலங்கள் அனைத்தும் படிப்படிபடியாக அதன் உயரம் அதிகரிக்கும் வகையில் அமைந்திருக்கும். ஆனால் இந்தப்பாலம் அவ்வாறு கட்டப்படாமல் மிகவும் ஏற்றமாகக் கட்டப்பட்டுள்ளது. இது 6.1 சதவீதம் சரிவுடன் கட்டப்பட்டுள்ளது.
இந்தப் பாலத்தில் கீழே கப்பல்கள் தடையின்றி செல்வதற்கு வசதியாக இருப்பதற்காக கட்டப்பட்டுள்ளது. மணிக்கு அதிகபட்சமாக 40கி.மீ வேகத்தில் மட்டுமே வாகனங்கள் செல்ல வேண்டும். தற்போது இந்தப்பாலம் ஜப்பானின் முக்கிய சுற்றுலாத் தலங்களில் ஒன்றாக மாறிவிட்டது.
மேற்கோள்கள்
பகுப்பு:சப்பான் பகுப்பு:பாலங்கள்